Cel mai bun festival mare din Europa vrea să transforme Transilvania în cea mai mare destinație turistică din lume ActualitateTop News by Actual de Cluj 1188

Festivalierii de la Untold vor putea din acest an să viziteze și obiective turistice din Transilvania, în încercarea organizatorilor festivalului de a-i determina pe turiștii străini să vadă și obiective turistice din Ardeal – Cimitirul Vesel, Sighișoara, cetatea Alba Iulia, dar și altele. Brățara de la festival le asigură acestora accesul la obiective turistice.

Obiectivul – să transforme Transilvania în cea mai mare destinație turistică din lume, după ce ghidul Lonely Planet a declarat Ardealul ca cea mai bună destinație turistică din acest an.

Brățara festivalului oferă reduceri numai pe o perioadă limitată, între 5 și 19 august, pentru toate obiectivele turistice importante din Transilvania. Organizatorii festivalului și un tour-operator au pregătit două circuite turistice începând din nordul Transilvaniei și până în sudul regiunii. Îndrumați de un ghid specializat, turiștii pot să descopere cu ajutorul brățării de festival frumusețile din sudul Transilvaniei. Alba Iulia, Sibiul, Brașovul, Sighișoara, Salina Turda sau bisericile fortificate din zonele Viscri și Prejmer.

În nordul Ardealului circuitul include Cimitirul Vesel de la Săpânța, bisericile de lemn din Bârsana și Ieud, dar și celebra călătorie cu Mocănița din Vaser.

Amintim, după prima ediție festivalul Untold de la Cluj a primit distincția de cel mai bun festival mare din Europa, la sfârșitul anului trecut. A bătut nume consacrate, ca Tomorrowland și Sziget.

Vezi videoclipul de prezentare, lansat în urmă cu puține minute:

Nici un comentariu